open-index/open-wikipedia-markdown huggingface dataset:
Gegardo vienuolynas

**Gegardo vienuolynas** (, *Geghardavank*) – senovinis krikščionių vienuolynas Armėnijoje, Kotaiko srityje, 40 km į pietryčius nuo Jerevano, Azato upės Garni tarpeklyje, įrengtas iš dalies uolos skardyje. Pagrindinė koplyčia pastatyta 1215 m., tačiau pats vienuolynas įkurtas dar IV a. Gregorijaus Apšvietėjo. Pirmasis vienuolyno pavadinimas buvo ***Airivankas*** („urvo vienuolynas“). Dabartinis pavadinimas reiškia „Strėlės vienuolynas“; jis kilo nuo legendos, jog apaštalas Judas Tadas čia atgabenęs šventąją ietį, kuria buvusi perdurta Jėzaus širdis (dabar ji saugoma Ečmiadzino muziejuje).

Gegardo vienuolyno kompleksą sudaro pagrindinė koplyčia (Katogikė) su prieangiu (gavitu), uolos bažnyčia su šventu šaltiniu (Avazanas), jos prieangis (žamatunas) su bareljefais, antroji uolos bažnyčia, Šv. Jurgio varpinė.

Gegardo vienuolynas tebeveikia (priklauso armėnų apaštališkajai bažnyčiai), bet taip pat yra svarbus turistinis objektas (su netoliese esančia Garni šventykla). Gegardo vienuolynas 2000 m. įtrauktas į UNESCO pasaulio paveldo sąrašą.


File:Geghard - Armenia (2909472726).jpg|Pagrindinė koplyčia
File:Geghard - Armenia (2909733310).jpg|Bažnyčia oloje
File:Geghard 8 proch.jpg|Vidaus dekoras
File:Geghard, churches interior.jpg|Bažnyčios vidus
File:Geghard - Armenia (2909336257).jpg|Prieangis


## Susiję pasaulio paveldo objektai
* : Gelačio vienuolynas (1994)
* : Achpato ir Sanahino vienuolynai (1996)
* : Ečmiadzino katedra ir bažnyčios, Zvartnoco archeologinė vietovė (2000)
* : Armėnų vienuolynų ansambliai Irane (2008)
* : Ani archeologinė vietovė (2016)

## Šaltiniai
DreamHack

**DreamHack** – didžiausias pasaulio kompiuterių festivalis ir kompiuterinių žaidimų turnyras, su gyvais koncertais bei varžybomis. „DreamHack“ organizuojamas dusyk per metus Elmia parodų ir konventų centre Jonšiopinge (Švedija). 2007 m. „DreamHack“ buvo apdovanotas Jonšiopingo municipaliteto garbės diplomu už reikšmę miesto ekonomikai, kultūrai, švietimui ir vietinei bendruomenei.

## Renginiai

Du pagrindiniai „DreamHack“ renginiai yra „DreamHack Winter“ (žiemos) ir „DreamHack Summer“ (vasaros). Kiekvienas trunka apie 72 valandas (keturias dienas), programa vyksta kiekvieną dieną visą dieną. Vidutinis dalyvių amžius yra 16 – 17 metų, dalyvauja žmonės iš viso pasaulio. 2011 m. „DreamHack“ Winter dalyvių skaičius siekė beveik 21 000, o darbuotojų (savanorių) – apie 500.

Kiekviename renginyje pagrindinės programos yra penkios: elektroninis sportas, skaitmeninio meno konkursas, parodos, koncertas ir festivalis.

„Festivalis“ yra laisva programa, kurioje kiekvienas dalyvis gauna vietos, stalą, kėdę, elektros ir interneto jungtis, kur gali prisijungti savo atsineštus kompiuterius.

„DreamHack“ yra vienas reikšmingiausių turnyrų elektroniniame sporte. Profesionaliose StarCraft II varžybose dalyvauja aukščiausio lygio žaidėjai iš viso pasaulio, o jų finalai yra transliuojami Švedijos Nacionalinės televizijos. Žiūrovų skaičiaus rekordas yra 1,7 milijono. Neskaitant StarCraft 2, yra ar buvo organizuojamos ir Quake Live, Counter-Strike, Heroes of Newereth, League of Legends, Dota 2, Battlefield 3, Super Street Fighter IV profesionalios varžybos. Norintys dalyviai dažnai organizuojasi ir neoficialius kitų žaidimų turnyrus. Bendras biudžetas prizams siekia 2 milijonus kronų.

Parodų srity įvairios su kompiuteriais susijusios įmonės pristato savo produktus. Dažni naujų kompiuterinių žaidimų pristatymai, kartais vyksta paskaitos ir seminarai, pardavinėjamos kompiuterinės prekės.

## Istorija

„DreamHack“ pradėtas organizuoti XX a. devintojo dešimtmečio pradžioje kaip nedidelis draugų ir bendramokslių sambūris Malungo mokyklos rūsyje. 1994 m. renginys persikėlė į mokyklos kavinę ir tapo viena didžiausių apylinkės „demoparty“ bei „LAN party“.

1997 m. „DreamHack“ organizuotas „Kupolen“ arenoje Burlengėje, tuo metu tai buvo didžiausias Švedijos ir trečias pagal dydį Skandinavijos „LAN party“.

Nuo 2001 m. „DreamHack“ organizuojamas Elmos centre Jonšiopinge. Nuo 2002 m. vietoje vieno renginio per metus buvo pradėti organizuoti du: vasarą ir žiemą. Iš pradžių vasarinis buvo labiau orientuotas į žaidimų varžybas, o žieminis – į demosceną, šiuo metu skirtumo nebeliko.

Nuo 2007 metų pradėtas organizuoti ir trečiasis, mažesnis renginys, paprastai vasaros viduryje ar antroje pusėje. Šiuo metu jis dažniausiai vyksta Valensijoje (Ispanija).

Nuo 2012 m. „DreamHack“ bendradarbiauja su Major League Gaming ir Electronic Sports League siekdami skatinti elektroninio sporto vystymąsi visame pasaulyje. Buvo sukurta bendra „DreamHack“ ir MLG reitingų sistema ir kt.

## Nuorodos ir šaltiniai
* Oficiali svetainė

### Išnašos
Faridas Mamedovas

**Faridas Mamedovas** (; g. 1991 m. rugpjūčio 30 d., Baku, Azerbaidžane) – Azerbaidžano dainininkas. Jis atstovavo Azerbaidžanui Malmėje vykusioje 2013 m. Eurovizijoje su daina „Hold Me“ ir užėmė antrą vietą, nusileisdamas Danijos atstovei.

## Biografija

### Vaikystė ir karjera

Mamedovas gimė Baku mieste profesionalaus dziudo imtynininko ir mėgėjo roko muzikanto Asifo Mamedovo ir Majos Mamedovos, sidabrą pelniusios SSRS gimnastės, šeimoje. Studijavo kultūrą ir meną Azerbaidžano valstybiniame universitete. Taip pat dirbo Baku džiazo centre.

Nuo pat vaikystės Mamedovas dainavo „Bulbul“ ansamblyje, kuriam vadovavo Aybaniz Hashimova. Ilgą laiką jis buvo šio ansamblio solistas. 

Be muzikos, jis taip pat praktikuoja graikų-romėnų imtynes ir kapueirą.

### Eurovizija

2013 m. kovo mėnesį Faridas laimėjo Azerbaidžano nacionalinę atranką į 2013 m. Euroviziją, vykusią Malmėje, Švedijoje. Mamedovas buvo pirmasis vaikinas atstovavęs Azerbaidžanui konkurse. Jo pasirodymą inscenizavo graikų choreografas Fokas Evangelinos. Finale užėmė 2 vietą.

## Diskografija

### Singlai
* 2012 – „Gəl yanıma“
* 2013 – „İnan“
* 2013 – „Hold Me“

## Nuorodos

* Daina „Hold Me“

|-
Sofija Nižaradzė

**Sofija Nižaradzė** (, *Sopho Nižaradze*; g. 1986 m. vasario 6 d. Tbilisyje) – Gruzijos dainininkė, aktorė, ir dainų autorė, kuri atstovavo Gruzijai 2010 m. Eurovizijos dainų konkurse su daina „Shine“. Sofija buvo TV šou *„Georgia got talent“* žiuri narė.

## Diskografija

### Albumai
* *Where are you…* (2008)

## Nuorodos

* Facebook tinklalapis

|-
Garni šventykla

**Garni šventykla** () – senovės romėnų šventykla Armėnijoje, Kotaiko srityje, 28 km į pietryčius nuo Jerevano, Azato slėnyje (Garni tarpeklyje), netoli Garni miestelio.

Šventyklą I a. m. e. mini romėnų istorikas Tacitas. Ją pastatė Armėnijos karalius Tiridatas I. Įrengta sunkiai pasiekiamoje, skardžių apsuptoje vietoje. Manoma, kad ji buvo skirta saulės dievui Mitrai. Pastatyta helenistinės architektūros stiliumi, papuošta mozaikomis. Aplink šventyklą buvo įrengta galinga tvirtovė.

1386 m. statinį nuniokojo Timūras. 1679 m. šventykla sugriuvo žemės drebėjimo metu. 1909 m. pradėti kasinėjimo darbai, o 1975 m. Garni šventykla atstatyta.

Garni-06-Umgebung-2019-gje.jpg|
Garni-30-Sion-Kirchenruine-2019-gje.jpg|
Garni-18-Tempel-von Westen-2019-gje.jpg|
Garni-36-Kreuzstein-2019-gje.jpg|
Garni

**Garni** () – gyvenvietė vidurio Armėnijoje, Kotaiko srityje, 27 km į pietryčius nuo Jerevano, Azato upės slėnyje. Garni įsikūręs itin kalnuotoje, vaizdingoje vietovėje, ties Garni tarpekliu. Verčiamasi vynuogininkyste, sodininkyste, vystomas turizmas. Garni apylinkės žymios architektūros paveldo gausa: romėnų Garni šventykla (atstatyta), XII a. Maštoc Hairapeto bažnyčia, IV a. bažnyčios griuvėsiais. Kiek toliau slėnyje yra Chosrovo draustinis, Havuctaro vienuolynas, Agdžocvanko vienuolynas.

## Istorija

Vietovė gyvenama nuo 3 tūkstantmečio pr m. e. Garni kraštą VIII a. pr. m. e. užėmė urartų karalius Argištis I. Įtvirtinimai įrengti III a. pr. m. e., čia vasarą ilsėdavosi Armėnijos karaliai. I a. pastatyta šventykla. 1386 m. kraštą ir tvirtovę nuniokojo mongolai.


File:Garni - Armenia (2910555306).jpg|Garni šventykla
File:Mashtots Hayrapet Front Facade.JPG|Maštoc Hairapeto bažnyčia
File:Havuts Tar Amenaprkich.JPG|Havuctaras
File:Garni Gorge, Armenia.jpg|Garni tarpeklis


## Šaltiniai
Grand Theft Auto: Chinatown Wars

**Grand Theft Auto: Chinatown Wars** – „GTA“ serijos kompiuterinis žaidimas, išleistas „Nintendo DS“, „Playstation Portable“ (PSP) ir „iOS“ platformoms. Žaidimas sukurtas kompanijos „Rockstar Leeds“ kartu su „Rockstar North“, išleistas į prekybą kompanijos „Rockstar Games“. Tai aukščiausiai įvertintas „Nintendo DS“ žaidimų platformos žaidimas ir antras „Playstation Portable“ (PSP) žaidimų platformoje.

„Grand Theft Auto: Chinatown Wars“ yra trečias ir paskutinis oficialus „Grand Theft Auto“ serijos žaidimas, skirtas „Playstation Portable“ nešiojamajam kompiuteriui.

## Apžvalga

„Grand Theft Auto: Chinatown wars“ žaidimo veiksmas vyksta 2008 m., tame pačiame Liberty City () mieste, kuriame vyksta ir „Grand Theft Auto IV“ žaidimo siužetinė linija. Tačiau dėl per mažo konsolių našumo buvo nuspręsta žaidimo pasaulį perdaryti iš pilno 3D (trijų dimensijų vaizdas) vaizdo į pusiau 3D vaizdą. Pavyzdžiui, žaidime žmonės yra tiesiog paprastos piktogramos. Be to, žaidimas žaidžiamas vaizdu iš viršaus. Tačiau žaidimo pasaulio detalumas nenusileidžia žemėlapio pirmtakui – „Grand Theft Auto: IV“. Vis dėlto žaidimo pasaulis taip pat buvo sumažintas. Vietoje keturių pagrindinių regionų „Grand Theft Auto: IV“ žaidime, „Grand Theft Auto: Chinatown Wars“ belikę trys.

## Siužetas

Žaidime pagrindinis personažas azijietis vardu Huangas Li (*Huang Lee*), kuris atvyksta į Liberty City esantį kinų rajoną ir vėliau įsidarbina pas savo dėdę, kad gautų pinigų išmokėti skoloms. Personažas įsivelia į problemas, kurių sprendimo būdai aktualūs „Grand Theft Auto“ serijos žaidimams.

## Versijų skirtumai

Tarp „Nintendo DS“ ir „Playstation Portable“ yra žymių skirtumų. „Playstation Portable“ (PSP) versija atrodo geriau dėl ženkliai galingesnių konsolės parametrų, bet ši versija neturi liečiamo ekrano technologijos, todėl „Playstation Portable“ versijos mini žaidimai mažiau interaktyvūs. Šioje versijoje nebėra kai kurių mašinų, kai kurių nežymių dalykų.

„Playstation Portable“ versija turi septynias naujas misijas, realaus laiko dinaminius šešėlius. Ištaisytos ankstesnės versijos žaidimo klaidos.

## Išnašos
Sanahino vienuolynas

**Sanahino vienuolynas** () – krikščionių vienuolynas šiaurės Armėnijoje, Lorio srityje. Įkurtas X–XI a. iš Bizantijos išvarytų armėnų. Sanahinas tapo svarbiu religiniu ir kultūriniu centru, sukurtas architektūrinis ansamblis.

Sanahino kompleksą sudaro dvi kupoliškos bažnyčios (Surb Astvacacino ~934 m. ir Amenaprkčo 962 m.), tarp bažnyčių įrengta galerija (XI a. pr.), du prieangiai (1185 ir 1211 m.), varpinė (XIII a.), didelė biblioteka (1063 m.), Šv. Gregorijaus laikrodžio bokštas (1061 m.). Netoli vienuolyno, Debedo slėnyje, yra 1192 m. arkinis tiltas.

Vienuolyną 1064 m. apiplėšė seldžiukai, 1104 m. – persai, 1139 m. nuniokojo žemės drebėjimas. Sanahino vienuolynas 1996 m. (drauge su Achpato vienuolynu) įtrauktas į UNESCO pasaulio paveldo sąrašą.


File:Sanahin escola.jpg|Galerija
File:Sanahin - gavit.jpg|Prieangis
File:Sanahin-Library.jpg|Biblioteka
File:Sanahin khachkar.jpg|Chačkaras

## Susiję pasaulio paveldo objektai
* : Gelačio vienuolynas (1994)
* : Ečmiadzino katedra ir bažnyčios, Zvartnoco archeologinė vietovė (2000)
* : Gegardo vienuolynas, Aukštutinis Azato slėnis (2000)
* : Armėnų vienuolynų ansambliai Irane (2008)
* : Ani archeologinė vietovė (2016)
Ačkasaras

**Ačkasaras** () – kalnas šiaurės Armėnijoje, Mažajame Kaukaze, aukščiausias Džavachečio kalnagūbryje (aukštis – 3196 m). Yra ties Lorio ir Širako sričių siena, netoli Gruzijos sienos.
Emmelie de Forest

**Emili Šarlotė Viktorija de Forest** (; g. 1993 m. vasario 28 d.) – Danijos dainininkė ir dainų autorė. Ji atstovavo Danijai 2013 m. Eurovizijos dainų konkurse su daina „Only Teardrops“ (liet. *Tik ašaros*) Malmėje, Švedijoje, ir laimėjo konkursą. Jos debiutinis albumas tokiu pat pavadinimu buvo išleistas 2013 m. gegužės 6 d.

## Muzikinė karjera

### Ankstyvoji karjera
Emili pradėjo dainuoti nuo devynerių metų ir keletą metų dainavo su savo motina Steve Cameron Gospel Choir. Nuo 14 metų ji pradėjo koncertuoti muzikos festivaliuose su Škotijos liaudies muzikantu Fraser Neill. Kai de Forest buvo 18 metų, ji baigė savo bendradarbiavimą su Neill ir persikėlė į Kopenhagą mokytis institute vokalo.

### 2013: „Eurovizijos“ dainų konkursas ir „Only Teardrops“

Emili de Forest buvo viena iš dešimties atlikėjų, kurie dalyvavo 2013 m. *Dansk Melodi Grand Prix* finale, o laimėtojas gauna teisę atstovauti Danijai 2013 m. „Eurovizijos“ dainų konkurse Malmėje, Švedijoje. 2013 m. sausio 26 d. ji atliko dainą „Only Teardrops“ (dainos autoriai Lise Cabble, Julia Fabrin Jakobsen ir Thomas Stengaard) ir laimėjo nacionalinę atranką.

Jos debiutinis albumas „Only Teardrops“ buvo išleistas gegužės 6 d. – savaitę prieš savo pasirodymą „Eurovizijos“ konkurse. Šiame albume yra dvylika kūrinių, tarp jų – originali ir simfoninė dainos „Only Teardrops“ versijos.

Gegužės 14 d. De Forest įveikė „Eurovizijos“ pusfinalį ir pateko į finalą. Remiantis Jungtinės Karalystės lažybomis, jai buvo dideli šansai laimėti konkursą. Gegužės 18 d. De Forest laimėjo 2013 m. „Euroviziją“ su 281 tašku, 47 taškais daugiau nei antroje vietoje užėmęs Faridas Mamedovas, Azerbaidžano atstovas.

### 2014–dabar: „Rainmaker“

Vasario 7 d. Emili de Forest įkėlė vaizdo įrašą, kuri kalbėjo apie trečiąjį singlą „Rainmaker“. Tai buvo oficiali #JoinUs daina 2014 m. „Eurovizijoje“ ir ji buvo atliekama per renginio finalo atidarymą arenoje B&W Hallerne, Kopenhagoje, Danijoje.

## Asmeninis gyvenimas

Didelę gyvenimo dalį ji praleido Švedijoje, laisvai kalba švedų kalba.

## Diskografija

### Albumai
* 2013 – *[[Only Teardrops (albumas)|Only Teardrops]]*
* 2018 – *History*

### Singlai
* 2013 – Only Teardrops
* 2013 – Hunter & Prey
* 2014 – Rainmaker
* 2015 – Hopscotch
* 2017 – Sanctuary 

## Nuorodos

* Oficiali svetainė
Heretija

**Heretija** (, *heretis samepo*) buvo viduramžių Kaukazo karalystė Gruzijos ir Albanijos pasienyje. Dabar jos teritorijoje yra pietrytinė Kachetijos dalis ir šiaurės vakarų Azerbaidžanas.

## Istorija

Senovėje čia gyveno herai (žinomi kaip erai), sudžai, tchilbai ir lbinai. Kartu šios gentys buvo vadinamos heretais ir pakluso Kaukazo Albanijai. Jai nusmukus, Heretija buvo palaipsniui prijungta prie Kaukazo Iberijos ir suformavo vieną jos kunigaikštystę (*saeristavo*) V a., o jos gyventojai tapo gruzinais. Tuo metu *Heretija* pradėta minėti gruzinų raštuose. Tradicija teigia, kad jos pavadinimas kilo nuo legendinio patriarcho Herojaus, Tergamo sūnaus, kuris įkūrė Hereto miestą (vėliau žinoma kaip Chorasa) prie Alazanio upės.

Už pastangas kovoje su užkariautojais arabais Kartlijos valdovas (*erismtavari*) Archilas atidavė Heretiją Bagrationams VIII a. vidury. Mirus paskutiniams Kartlijos valdovams Jonui ir Juanšerui, Heretija išplėtė valdas ir 787 m. įkūrė nepriklausomą kunigaikštystę, kurios sostinė buvo Šekis. Heretijos prestižas iškilo 893 m., kai jos valdovas Hamamas tapo karaliumi. Sunerimęs dėl Heretijos galios, Kachetijos kunigaikštis Kvirikė I (892–918 m.) sudarė sąjungą su Abchazijos karaliumi Konstantinu III ir 915 m. užpuolė Heretijos valdovą Adarnasę II Patrikios (897–943 m.). Jie užėmė ir pasidalino Heretiją, bet Adarnasė greitai atgavo, ką praradęs. Jo sūnus ir įpėdinis Iškhanikas (943–951 m.) valdė su motina Dinara, Klardžetijos princo Gurgeno IV (918–941 m.) seserimi. Jiems teko pripažinti stipresnės kaimynės Deilamo kunigaikštystės, kurią valdė Salaridai (Irano Azerbaidžanas), viršenybę. 950 m. Iškhanikas pasinaudojęs pilietiniu karu Salaridų valdose, nustojo mokėti duoklę ir vėl tapo nepriklausomu. Jam valdant heretai apleido monofyzitizmą ir perėmė gruzinų ortodoksų tikėjimą.

Kitas Heretijos valdovas Jonas (*Ioane Senekerim*, 951–959 m.) prijungė dalį Albanijos ir kalnuotą Tzanariją Rytų Gruzijoje. Po jo mirties, atrodo, vietinė dinastija išnyko ir šalį užėmė Kachetijos chorvyskupas Kvirikė II (929–976 m.). Vėliau dėl srities kovojo jo įpėdiniai Dovydas (976–1010 m.) ir Gruzijos karalius Bagratas III, siekęs sujungti gruzinų žemes. Kitas Kachetijos valdovas Kvirike III Didysis (1010–1037 m.) galutinai prijungė Heretiją prie „kachų ir ranų karalystės“ apie 1020 m. Kai Gruzijos karalius Dovydas IV užėmė karalystę 1104 m., Heretija tapo Gruzijos kunigaikštyste. Gruzijos valdymą Heretijoje pertraukė Eldiguzidai iš Azerbaidžano, Chorezmšachai ir Ilchanatas. Galutinai žlugus vieningai Gruzijos karalystei 1466 m., Heretiją valdė Kachetija. Heretijos vardas išnyko iš raštų valdant Kara Kojunlu, Ak Kojunlu, Safavidams ir Osmanų imperijai.

## Valdovai
* Sahil Ibn Sumbat (815–840 m.)
* Adarnasė I (840–865 m.)
* Hamamas (865–893 m.)
* Adarnasė II Patrikios (897–943 m.)
* Išchanikas (943–951 m.)
* Jonas (Jan Senekerim, 951–959 m.)

## Taip pat skaitykite
* Kaukazo Albanija
* Gruzijos istorija
* Kaukazo Iberija
* Kachetija
Zorac Kareras

**Zorac Kareras** ( – 'jėgos akmenys') arba **Karahundžas** (Քարահունջ) – priešistorinis megalitinis kompleksas pietų Armėnijoje, Siuniko srityje, netoli nuo Sisiano, 1770 m aukštyje, prie Daro upės (Vorotano intakas) tarpeklio pakraščio. Paminklas išsidėstęs 8 ha teritorijoje. Akmenys, kurių kai kurie sveria virš 50 tonų, išdėstyti ratais. 85 akmenyse yra padarytos skylės. Apylinkėse gausu petroglifų.

Šio objekto amžius yra diskusijų objektas. Jo datavimo intervalas yra tarp 3 ir 4,5 tūkst. metų pr. m. e. Zorac Karerą 2010 m. tyrę Oksfordo universiteto mokslininkai iškėlė hipotezę, kad tai galėjo būti viena seniausių pasaulyje astronominių observatorijų. Taip pat siūloma versija, jog tai buvęs senovinis nekropolis.

## Galerija

file:Zorats Karer 2008, part of the stone circle.jpg
file:Armenian Qarhunj01.jpg
file:Zorats Karer Menhir.jpg
file:Zorats_Karer_Complex.jpg
file:Zorats_Karer_Complex3.jpg
file:Zorats Karer Menhir4.jpg
file:Zorats Karer Menhir5.jpg
file:Zorats Karer Menhir6.jpg
file:Zorats Karer 2008, standing stones with hole.jpg
file:Zorats Karer 2008, one of the standing stones.jpg|


## Šaltiniai

## Nuorodos
* History Channel reportažas
Giorgio A. Tsoukalos

**Džiordžijus A. Cukalas** (*Giorgio A. Tsoukalos*; g. 1978 m. kovo 14 d.) – graikų kilmės Šveicarijoje gimęs ufologas, rašytojas, televizijos laidų vedėjas, žymus dėl „senovės astronautų“ teorijų.

1998 m. baigė Itakės koledžą Niujorke, įgijo bakalauro laipsnį sporto informacijos ir komunikacijos srityje. Užsiėmė kultūrizmu. Žymaus šveicarų rašytojo ufologijos ir „alternatyvios istorijos“ tema Erich von Däniken įsteigto centro vadovas. Leidžia žurnalą *Legendary Times*. Dalyvavo Travel Channel, History Channel, Sci-Fi Channel, National Geographic Channel laidų reportažuose. Buvo History Channel serialo *Ancient Aliens* prodiuseriu-konsultantu.

Džiordžijo Cukalo teorija, pagal kurią jis visus civilizacijų pasiekimus aiškina žmonių ir ateivių kontakto rezultatu, tapo interneto folkloro objektu („memu“).

## Nuorodos
* IMDB profilis
PeR (grupė)

**PeR** – Latvijos pop ir bitbokso grupė, įkurta 2007 metais. Grupę sudaro muzikantai Ralfas Eilandas ir Edmundas Rasmanis.

Po trijų nesėkmingų bandymų atstovauti Latvijai Eurovizijos dainų konkursę, Per visgi laimėjo atranką 2013 m. „Dziesma“ konkurse ir gavo teisę atstovauti šaliai 2013 m. Eurovizijoje su daina „Here We Go“. Ten grupė finalo nepasiekė.

## Diskografija

### Albumai
* 2012 – *PeR*

### Singlai
* 2009 – „Bye, Bye“
* 2009 – „Bums“
* 2010 – „Like a Mouse“
* 2010 – „Līdzsvarā“
* 2011 – „Go Get Up“
* 2011 – „Mazajām Sirsniņām“
* 2012 – „Disco Superfly“
* 2013 – „Sad Trumpet“
* 2013 – „Here We Go“

## Nuorodos

* Daina „Here We Go“

|-
ByeAlex

**ByeAlex** (tikrasis vardas – *Alex Márta*; g. 1984 m. birželio 6 d.) – Vengrijos indie pop dainininkas. Jis atstovavo Vengrijai 2013 m. „Eurovizijoje“ Malmėje, Švedijoje, su daina „Kedvesem“, kuri užėmė 10 vietą.

## Biografija

Jis gimė Kišvardoje. Jis pradėjo dainuoti nuo mažens. Jis gavo filosofijos laipsnį Miškolco universitete. Jis išgarsėjo, kai laimėjo Vengrijos nacionalinę atranką „A Dal“ į „Euroviziją“. Tada jis atstovavo Vengrijai su daina „Kedvesem“.

## Diskografija

### Albumai
* *Szörpoholista* (2013)

### Singlai
* *Csókolom* (2012)
* *Láttamoztam* (2012)
* *Messziről* (2012)
* *Kedvesem* (2012)
* *Kedvesem* (Zoohacker Remix) (2013)
* *One For Me* (2013)
* *Nekemte* (2013)
* *Messziről* (2013)

## Nuorodos

* 
* Daina ''Kedvesem''

|-
Chustupas

**Chustupas** () – kalnas pietų Armėnijoje, Siuniko srityje, į pietus nuo Kapano. Aukščiausia Chustup Katario kalnagūbrio vieta (3206 m). Papėde prateka Vačagano upokšnis.

Chustupo papėdėje palaidotas Gareginas Nždė – armėnų karinis veikėjas, Kalnų Armėnijos Respublikos įkūrėjas.

## Išnašos
Rača

**Rača** ( Račʼa) – kalnuota sritis Vakarų Gruzijoje, Rionio upės aukštupyje, apsupta Didžiojo Kaukazo kalnų. Dabar Rača priklauso Račos-Lečchumio ir Kvemo Svanetijos regionui (*Mkhare*) kaip Onio ir Ambrolaurio savivaldybės.

Rača užima 2854 km² šiaurės rytinėje Vakarų Gruzijos dalyje. Kaukazo kalnai skiria Račą nuo Svanetijos ir Lečchumijos šiaurės vakaruose, Imeretijos pietuose, o pagrindiniu kalnagūbriu išvesta valstybės siena su Rusijos Šiaurės Osetija. Rytuose Rača ribojasi su Pietų Osetija, kuri oficialiai priklauso Šida Kartlio regionui.

## Istorija
Rača buvo Kolchidės ir Iberijos dalis nuo seniausių laikų. Teigiama, kad jos svarbiausią miestą Onį įkūrė Iberijos karalius Parnajomas II a. pr. m. e. Suvienijus Gruziją XI a. Rača tapo viena iš jos kunigaikštysčių (*saeristavo*). Ratis iš Bagvašių šeimos buvo pirmasis kunigaikštis (*eristavi*), kurį paskyrė karalius Bagratas III. Račio ir jo sūnaus Kachabero palikuonys valdė Račą kaip Kachaberidzių dinastija iki 1278 m., kai kai Gruzijos karalius Dovydas VI Narinas panaikino kunigaikštystę per karą su mongolais. XIV a. vidury atkurtą Račos kunigaikštystę valdė Čarelidzių šeima.

Chchetidzės valdė Račą 1465–1769 m. Nors jie buvo Imeretijos karalių vasalai, prieš juos sukilo kelis kartus. 1678–1679 m. pilietinis karas turėjo rimčiausių pasekmių. Per tą karą Račos kunigaikštis Šošita II (1661–1684 m.) rėmė princą Archilą, osmanams palankaus Imeretijos karaliaus Bagrato IV varžovą. Po Archilo pralaimėjimo Račą nusiaubė turkų baudžiamoji ekspedicija. Valdant Rostomui (1749–1769 m.) kunigaikštystė tapo beveik nepriklausoma nuo Imeretijos. Bet 1769 m. pabaigoje Imeretijos karalius Solomonas I suėmė Rostomą, panaikino Račos kunigaikštystę. 1784 m. Imeretijos karalius Dovydas atgaivino kunigaikštystę ir ją atidavė Antonui. Vietinė opozicija norėjo pasinaudoti turkų pajėgomis ir užvaldyti Račą, bet karaliaus pergalė Schvavos mūšyje 1786 m. sausio 26 d. laikinai užtikrino jo valdžią regione. 1789 m. Solomonas II visam laikui panaikino Račos kunigaikštystę.
Max Payne 3

**Max Payne 3** – trečiojo asmens šaudyklė; „Max Payne“ serijos tęsinys, išleistas po daugiau kaip devynerių metų pertraukos. Žaidimas kurtas studijos „Rockstar Vancouver“, o išleistas į prekybą kompanijos „Rockstar Games“. „Xbox 360“ ir „PlayStation 3“ žaidimų kompiuterių versijos rinkoje pasirodė 2012 m. gegužės 15 d., o „Microsoft Windows“ operacinės sistemos savininkai žaidimą galėjo įsigyti tų pačių metų birželį.

## Apžvalga
Pagrindinis žaidimo herojus, vardu Maksas Peinas (*Max Payne*) po daugybės metų vis dar negali atsigauti nuo prieš daugybę metų gautų sielos žaizdų. Jis jau seniai nebe policininkas. Maksas gyvena lyg kiekviena diena jam būtų paskutinė. Jis girtuokliauja, turi priklausomybę vaistams nuo skausmo. Visada žvelgia į praeitį su pagieža ir liūdesiu. Maksui neužtenka jėgų pasprukti nuo savo problematiškos praeities. Galų gale, jis taip pat jaučia metų naštą. Vaikštinėdamas jam nepažįstamais miesto keliais, Maksas ieško tiesos ir išsigelbėjimo.

Viskas apsiverčia tuomet, kaip jis gauna pasiūlymą vėl gyventi gyvenimą, kokį jis gyvendavo seniau. Jis priima pasiūlymą ir tampa privačiu apsaugos darbuotoju. Nuo tada kiekviena jo diena tampa iššūkiu jam pačiam.

Žaidime buvo įdiegta nauja šaudymo sistema, atnaujinta grafika. Žaidimas sukurtas remiantis „Rockstar Games“ kompanijos patobulintu „Rage“ varikliuku, kuris suteikia realistiškus vaizdus.

## Kūrimas
Kūrimo metu žaidimo išleidimo data buvo atidėta net penkis kartus. Originali data buvo planuota dar vėlyvais 2009 m., bet dėl kompanijos užimtumo kitais projektais ir norint juos kuo labiau išbaigti prieš išleidimą, išleidimo data buvo atidėta iki 2010 m. birželio mėnesio. Vėliau išleidimo data dar kartą buvo atidėta du kartus iki 2012 m. kovo mėn. Tuo metu buvo parodyti du nauji paveiksliukai iš žaidimo siužeto, todėl buvo aišku, kad žaidimas vis dar kuriamas. Galų gale, po dar poros mėnesių nukėlimo, žaidimą visgi buvo nuspręsta išleisti.

## Išnašos
Džavachetijos kalnagūbris

**Džavachetijos kalnagūbris** (, ) arba **Kečuto kalnagūbris** – kalnagūbris Mažojo Kaukazo kalnų sistemoje, Gruzijos ir Armėnijos teritorijoje. Nusidriekęs ~50 km. Aukštis iki 3196 m (Ačkasaro k.). Masyvas vulkaninės kilmės, sudarytas iš kvartero periode veikusių ugnikalnių.

Kalnagūbris dar vadinamas „drėgnuoju“ dėl jo šlaituose iškrentančios kritulių gausos. Būdingos alpinės ir subalpinės pievos. Išteka Tzachkašeno, Gukasiano, Čičichano upės.
Mtiuretija

**Mtiuretija** (, pažodžiui „Kalnų šalis“) – istorinis regionas Rytų Gruzijoje, ant pietinių Didžiojo Kaukazo šlaitų. Mtiuretiją sudaro Baltojo Aragvio slėnis. Ji ribojasi su Gudamakariu rytuose, Chandu pietuose, Tskhrazma vakaruose ir Chevija šiaurėje. Ji dabar apima Dušečio ir Kazbegio rajonus Mcchetos-Mtianetijos regione. Pasanauris, garsus savo chinkaliu, yra tradicinis regiono centras.

Siaurąja prasme Mtiuretija apima tik mažą istorinę kalnų bendruomenę Čchavatį, bet nuo XIII a. Chado ir Gudamakario slėniai irgi laikomi Mtiuretijos dalimi.

## Istorija
Tradicija teigia, kad šventoji Nino, gruzinų krikštytoja, pamokslavo čia IV a. Antrąkart regionas minimas, kai arabų užkariautojas Bugha al-Kabiras įsiveržė į Iberiją apie 850 m., bet nesugebėjo užimti Mtiuretijos. Kitus amžius regionas buvo paklusni Gruzijos karalių valda, padėjo sutramdyti karalienei Tamarai maištingus kalnų klanus XIII a. Dėl strateginės Mtiuretijos vietos Tamaros laikais ją valdė tokie aukšti pareigūnai kaip Kartilijos vicekaralius Abulasanas ir Gruzijos kancleris Tchiaberas. XIV a. pradžioje dėl regiono kovojo dvi galingos kunigaikščių giminės: Ksaniai ir Aragviai. Iš pradžių remiami Gruzijos karalių laimėjo Ksaniai, bet trumpam. Aragviai valdė Mtiuretiją iki 1743 m., kai juos nuvertė Gruzijos karalius. 1804 m. gegužę-rugsėjį čia vyko sukilimas prieš Carinę Rusiją, kuri užėmė Gruziją 1801 m. Sukilimas greitai paplito į kitus kalnų regionus, bet jį po aršių kovų numalšino Pavelas Cicianovas.
Baškirijos rezervatas

**Baškirijos valstybinis gamtinis rezervatas** (, ) – saugoma gamtos teritorija Rusijoje, pietryčių Baškirijoje, Burziano rajone. Apima 49 609 ha plotą. Administracija – Sargajos kaime.

Įsteigtas 1930 m., siekiant apsaugoti miškų ir miškastepių kompleksus. Apima vakarinę Pietų Uralo kalnų pašlaitę. Iki 1986 m. rezervatą sudarė 3 atskiros teritorijos (bendras plotas buvo 72,1 tūkst. ha), bet vėliau viena jų (su Kapovo urvu) perorganizuota į Šulgan Tašo rezervatą.

Būdingas kalnuotas reljefas. Kalnų viršūnės aplygintos, apaugusios mišku. Teritorijoje randama ~400 aukštesniųjų augalų rūšių, gyvena 51 žinduolių, 155 paukščių, 27 žuvų, 4 varliagyvių, 6 roplių rūšys. Būdingi briedžiai, stirnos, taurieji elniai, rudieji lokiai, akmeninės kiaunės, sibiriniai šeškai ir kt. Sutinkama laukinė Baškirijos bitė.

## Šaltiniai
Marco Mengoni

**Marco Mengoni** (g. 1988 m. gruodžio 25 d.) – Italijos dainininkas ir dainų autorius.

## Ankstyvoji jaunystė
Marco Mengoni gimė 1988 m. gruodžio 25 d. Roncilionėje, Viterbo provincijoje, centrinėje Italijoje, kur jis čia praleido vaikystę. Nuo keturiolikos metų vidurinėje mokykloje mokėsi pramonino dizaino, po to jis pradėjo imtis dainavimo. Baigęs studijas, jis persikėlė į Romą, kur jis mokėsi kalbų. Per studijas, retkarčiais dirbo barmenu, tais pačiais metais, jis turėjo savo pirmąjį muzikos įrašų verslą.

## Muzikinė karjera

### 2013: Sanremo muzikos festivalis, ''#prontoacorrere'' ir Eurovizija
2013 m. vasario mėn. Mengoni varžėsi Sanremo muzikos festivalyje su dainomis „L’essenziale“ ir „Bellissimo“. 2013 m. vasario 12 d. daina „L’essenziale“ laimėjo prieš dainą „Bellissimo“. Vasario 16 d. Mengoni buvo paskelbtas konkurso nugalėtoju.

Sutrumpinta dainos „L’essenziale“ versija vėliau buvo pasirinkta kaip daina, kuri bus atlikta per Eurovizijos dainų konkursą. Kaip ir kitos „Didžiojo penketo“ (*Big Five*) šalys, Mengoni iš karto dainavo konkurso finale. Jis užėmė septintą vietą, surinkęs 126 taškais.

Dainos „L’essenziale“ ir „Bellissimo“ buvo įtrauktos į Mengoni antrąjį studijinį albumą „#prontoacorrere“, kurio prodiuseris yra Michele Canova.

### 2023: antras kartas Eurovizijoje
2023 m. vasarį atlikėjas dalyvavo Sanremo muzikos festivalyje ir laimėjo pagrindinį prizą su daina „Due vite“. Tokiu būdu jis iškovojo teisę po 10 metų pertraukos vėl atstovauti Italijai Eurovizijos konkurse.

## Diskografija

### Albumai
* *Solo 2.0* (2011 m.)
* *#prontoacorrere* (2013 m.)
* *Parole in circolo* (2015 m.)
* *Le cose che non ho* (2015 m.)

### EP
* *Dove si vola* (2009 m.)
* *Re matto* (2010 m.)

### Gyvo garso albumai
* *Re matto live* (2010 m.)
* *Marco Mengoni Live* (2016 m.)

## Turai
* 2010: Re matto tour
* 2011: Solo tour 2.0
* 2013: L'Essenziale Tour
* 2015: #MengoniLive2015
* 2016: #MengoniLive2016

## Nuorodos

* Oficiali svetainė

|-

## Šaltiniai
Baščelako kalnagūbris

**Baščelako kalnagūbris** () – kalnagūbris Rusijoje, Altajaus krašte, Altajaus kalnų sistemos šiaurės vakaruose. Nusidriekęs 120 km tarp Čaryšo ir Anujaus upių (sudaro jų vandenskyrą). Aukštis – iki 2421 m. Sudarytas iš kristalinių skalūnų ir granito. Šiaurės vakarinė dalis žema, padengta miškastepe, šiaurėje ir šiaurės rytuose auga kalnų taiga, pietuose – maumedžių miškai. Didesniame nei 2000 m aukštyje plyti kalnų tundra ir alpinės pievos.

Kalnagūbrio šlaituose yra keletas urvų, Šinoko upė sudaro krioklių kaskadą.

## Šaltiniai
Bajan Chara Ula

**Bajan Chara Ula** (, ) – kalnagūbris Kunluno kalnų sistemos rytuose, Kinijos teritorijoje (Činghai ir Sičuano provincijose). Nusidriekęs iš šiaurės vakarų į pietryčius 750 km. Aukštis – iki 5500 m. Kalnai sudaro Jangdzės ir Hvanghės baseinų vandenskyrą. Sudaryti iš granito, metamorfinių uolienų. Viršūnės plokščios arba kupoliškos, šiauriniai šlaitai lėkšti, pietiniai skardžiais leidžiasi į Jangdzės slėnį. Būdingi šaltųjų aukštikalnių dykumų kraštovaizdžiai, viršūnes dengia sniegas ir ledas. Bajan Chara Uloje trykšta šaltiniai, duodantys ištakas Hvanghei.

Kalnagūbrio pavadinimas mongolų kalba reiškia „turtingasis juodasis kalnas“.

## Šaltiniai
Lečchumija

**Lečchumija** (, *Lečkhumi*) – istorinis regionas šiaurės vakarų Gruzijoje. Jį sudaro Rionio vidurupis, Cchenisckalio baseinas, Lajanurio upės slėnis. Dabar Lečchumija yra Račos-Lečchumio ir Kvemo Svanetijos regione ir sudaro Tsagerio rajoną, dalį Tsq’altubo ir Ambrolaurio rajonų. Ji ribojasi su Megrelija vakaruose, Svanetija šiaurėje, Rača rytuose, Imeretija pietuose.

## Istorija

Regionas apgyvendintas nuo neolito laikų, vėliau čia dominavo Kolchidės kultūra. Pirmi istoriniai šaltiniai yra iš ankstyvųjų viduramžių. Iš pradžių regionas vadintas **Takverija**, bet vėliau prigijo *Lečchumijos* pavadinimas. Ji tapatinama su Prokopijaus minima Skymnija (VI a.), Lazikos karalių valda. Suvienijus Gruziją XI–XV a. Lečchumiją valdė Račos ir Svanetijos kunigaikščiai (*eristavi*). Skilus Gruzijai ji atsidūrė Imeretijos karalystėje 1455 m. Po ilgų karų Chikovanių šeima tapo beveik nepriklausomi Lečchumijos valdovai (). 1714 m. Bejan Chikovani tapo Megrelijos princu ir pradėjo Dadianų dinastiją.

Imeretijos karalius Solomonas II (1792–1810 m.) bandė kelis kartus prijungti Lečchumiją prie savo šalies. Rusijos imperija įsikišo Megrelijos pusėje, užkariavo Solomono II karalystę, prijungė Megreliją kaip autonominį rajoną. 1857 m. rusai panaikino Megrelijos ir Lečchumijos kunigaikštystes, įkūrė Kutaisio guberniją. Su Svanetija ji sudarė Lečchumijos Mazrą 1867–1930 m. iki Tsagerio rajono įkūrimo.
Hannah Mancini

**Hana Mančini** (; g. 1973 m. sausio 22 d.) – amerikiečių dainininkė ir dainų autorė, Slovėnijos atstovė 2013 m. Eurovizijoje.

## 2013 m. Eurovizija
2013 m. vasario 1 d. šalies nacionalinis transliuotojas „RTV Slovenija“ uždaroje atrankoje pasirinko Haną. Gegužės 14 dieną, pirmojo pusfinalio metu Hana atliko dainą „Straight Into Love“ (), bet į finalą jai patekti nepavyko.

## Diskografija
### Singlai
* 2013 – „Straight Into Love“

## Nuorodos

* Daina „Straight Into Love“

|-
Klapa s Mora

**„Klapa s Mora“** – Kroatijos muzikos grupė, kuri atstovavo savo šaliai 2013 m. Eurovizijos dainų konkurse su daina „Mižerja“. 

## Grupės sudėtis
* Marko Škugor 
* Ante Galić
* Nikša Antica 
* Leon Bataljaku 
* Ivica Vlaić 
* Bojan Kavedžija 

## Nuorodos

* Daina „Mižerja“

|-
Gaitana

**Gaita-Lurdes Esami** (, geriau žinoma sceniniu vardu **Gaitana**, gimusi 1979 m. rugsėjo 29 d. Kijeve) – iš Kongo kilusi Ukrainos dainininkė ir dainų autorė. Gaitana atstovavo Ukrainai 2012 m. Eurovizijoje Azerbaidžano sostinėje Baku.

## Diskografija

### Albumai
* 2003 – О тебе
* 2005 – Слідом за тобою
* 2007 – Капли дождя
* 2008 – Kукaбaррa
* 2008 – Тайные желания
* 2010 – Только сегодня
* 2012 – Viva, Europe!

### Singlai
* 2006 – Двa вiкнa
* 2007 – Шaленій
* 2009 – Нeщoдaвнo
* 2012 – Be My Guest
* 2013 – Aliens
* 2014 – Galaxy

## Nuorodos

* Oficiali svetainė

|-
Bearnas

**Bearnas** (, ) – istorinė pietvakarių Prancūzijos provincija, esanti Pirėnų kalnų šiaurinėje pašlaitėje, Gaskonės krašte. Didžioji dalis Bearno yra dabartiniame Atlanto Pirėnų departamente. Plotas – 5800 km². 1975 m. ten gyveno 335 tūkst. žmonių. Pagrindinis miestas – Po.

Senovėje šiame krašte gyveno baskų gentys. Jų sostinė buvo *Beneharnum* miestas (nuo jo kilo Bearno pavadinimas), kurį 840 m. sugriovė vikingai. Vėliau čia įkurta Bearno grafystė.

Svarbiausi miestai (buvusios Bearno sostinės): Leskaras (Benearnumas), Morlasas, Ortezas, Po.

## Šaltiniai
Begičevo salos

**Begičevo salos** () – dvi salos Laptevų jūroje, ties Chatangos įlankos žiotimis. Priklauso Rusijai, Jakutijai. Sudaro Didžioji Begičevo sala (1800 km²) ir Mažoji Begičevo sala (15 km²). Aukštis iki 201 m. Plyti arktinė tundra, gausu smulkių ežerų. Verčiamasi elnininkyste, poliarinių lapių auginimu.

Salas 1908 m. atrado rusų jūrininkas Nikiforas Begičevas (jo garbei ir pavadintos).

15 km į šiaurę nuo Didžiojo Begičevo yra maža Persimainymo sala.

## Šaltiniai
Didžioji Begičevo sala

**Didžioji Begičevo sala** () – sala Laptevų jūroje, prie Chatangos įlankos žiočių, Begičevo salų grupėje. Priklauso Rusijai, Jakutijai. Plotas – 1800 km². Salos ilgis 61 km, plotis 57 km. Vakaruose 7 km pločio Pionieriaus sąsiauris skiria nuo Mažosios Begičevo salos. Už 14 km į šiaurę yra Persimainymo sala. Nuo pietinio salos taško iki žemyno yra 9 km.

Centrinę salos dalį užima Kiriako aukštuma, siekianti 201 m aukštį. Žemumose gausybė ežerų, tankus upių tinklas (ilgiausia – Ilistaja, 34 km). Plyti tundra, gausu kriogeninių darinių (pingai, termokarstiniai ežerai). Pakrantėje driekiasi smėlio nerijos. Gyvena poliarinės lapės, šiauriniai elniai, yra jūrų vėplių gulyklos.
Bedfordas

**Bedfordas** () – miestas Jungtinėje Karalystėje, Anglijoje, prie Didžiojo Uzo upės; Bedfordširo grafystės administracinis centras. Yra geležinkelio stotis, praeina plentas A6 (Lutonas–Karlailas). Mašinų gamybos, elektrotechnikos, poligrafijos, maisto pramonė. Yra XIII a. gotikinė Šv. Pauliaus bažnyčia, kelios katalikų bažnyčios, 3 mečetės, didžiausia Anglijoje (už Londono ribų) sikhų šventykla. Išlikęs Bedfordo piliakalnis.

## Istorija

Miesto pavadinimas kilo nuo saksų karvedžio Bedos ir žodžio *ford*, reiškiančio brastą. 796 m. čia palaidotas Mersijos karalius Ofa. 919 m. pastatyta tvirtovė, 1224 m. perstatyta į Bedfordo pilį. Nuo XVI iki XX a. pr. Bedfordas buvo svarbus nėrinių gamybos centras, vystyta alaus pramonė. 1846 m. miestą pasiekė geležinkelis.

## Galerija

File:St Paul, Bedford, Beds - geograph.org.uk - 330036.jpg|Šv. Pauliaus bažnyčia
File:QPSikhTemple.JPG|Sikhų šventykla
File:Flickr - ronsaunders47 - Bedford suspension bridge over the River Ouse. Bedford..jpg|Tiltas per Uzą


## Šaltiniai
Mažoji Begičevo sala

**Mažoji Begičevo sala** () – sala Laptevų jūroje, prie Chatangos įlankos žiočių, Begičevo salų grupėje. Priklauso Rusijai, Jakutijai. Plotas – 15 km². Salos ilgis 5,2 km, plotis 4 km. Rytuose 7 km pločio Pionieriaus sąsiauris skiria nuo Didžiosios Begičevo salos. Nuo pietinio salos taško iki žemyno (Uriung Tumuso pusiasalio) yra 25 km.

Aukščiausia salos vieta – 23 m. Plyti tundra, gausu ežerų.
Spaskas

**Spaskas** () – miestas vidurio Rusijoje, Penzos srities šiaurės vakaruose, 162 km nuo Penzos, prie Studeneco upelio. Rajono centras. Pro miestą eina plentas M5 „Uralas“, artimiausia geležinkelio stotis yra Zubova Polianoje (už 32 km). Aliejaus gamykla, meninės keramikos gamyba. Yra XIX a. Viešpaties Ėmimo Dangun cerkvė, laikrodžio bokštas.

## Istorija

1648 m. dabartinio miesto vietoje įsikūrė Novo Spasko vienuolynas, 1663 m. aplink jį susikūrė ***Bogdanovo*** kaimas. Gyvenvietė augo, amžiaus pabaigoje jau veikė turgus, 2 cerkvės. 1779 m. šiai Tambovo gubernijos gyvenvietei suteiktas miesto statusas ir Spasko vardas (kad nesimaišytų su kitais miestais tokiu vardu, vadintas ***Spasku prie Studenico***). 1925 m. miestas pervadintas ***Bednodemjanovsku*** (*Беднодемьяновск*), poeto, bolševikų veikėjo Demjano Biednojo garbei. 2005 m. grąžintas senasis pavadinimas.

## Šaltiniai
Bezengio Siena

**Bezengio Siena** (, , ) – Didžiojo Kaukazo kalnų masyvas, pasižymintis stačiais šlaitais ir aštriabriaunėmis viršūnėmis. Ilgis 12 km. Yra Vandenskyros kalnagūbryje, Bezengio kalnų rajone (Rusija, Kabardos Balkarija, pasienyje su Gruzija). Sudaro šios viršukalnės: Dychtau (5204 m), Lialveras (4350 m), Gestola (4860 m), Šoty Rustavelio viršūnė (4960 m), Džangitau (5051 m), Šchara (5068 m). Šiauriniuose šlaituose prasideda Bezengio ledynas.

Bezengio Siena yra populiari alpinizmo sritis.

## Šaltiniai
Bezymianas

**Bezymianas** ( – 'bevardis') – veikiantis ugnikalnis Rusijoje, Kamčiatkoje, Rytinio kalnagūbrio sistemoje, ~40 km nuo Kliučių gyvenvietės. Aukštis – 2882 m. Tai jaunas, itin aktyvus stratovulkanas, sudarytas iš andezitinės lavos.

1956 m. kovo 30 d. įvyko gaivališkas iki tol užgesusiu laikyto ugnikalnio išsiveržimas (iki jo aukštis siekė 3075 m), piroklastai pasklido 20 km spinduliu, išsprogdintas 1,3 km skersmens krateris. Vėliau jame pradėjo formuotis naujas vulkaninis kūgis, jo aukštis pasiekė 500 m. Jo apimtis yra 1,3 x 2,8 km, šlaituose gausu lavos protakų, papėdėje – 16 ekstruzyvinių kupolų. Nuo to laiko išsiveržimai vyksta nuolat.

## Šaltiniai

* Bezymianas , Global Volcanism Program
A Friend In London

**„A Friend In London“** – Danijos indie pop ir roko grupė, kuri atstovavo Danijai 2011 m. Eurovizijos dainų konkurse Diuseldorfe, Vokietijoje su daina „New Tomorrow“ ir finale užėmė 5-ąją vietą.

## Nariai
Grupę sudaro keturi nariai:
* Tim Schou – pagrindinis vokalas, gitara
* Johan Jørgensen – gitara, pritariamasis vokalas
* Jesper Madsen – bosinė gitara, pritariamasis vokalas
* Thomas Duus – būgnai, pritariamasis vokalas

## Diskografija

### Albumai
* 2013 – Unite

### Singlai
* 2011 – New Tomorrow
* 2012 – Calling a Friend
* 2012 – Get Rich in Vegas

## Nuorodos
* Facebook tinklalapis

|-
Belavanas

**Belavanas** () arba ***Belavan Delis*** – uostamiestis Indonezijoje, Sumatros saloje, Šiaurės Sumatros provincijoje, prie Delio upės žiočių, Malakos sąsiaurio pakrantėje; Medano miesto dalis. Aptarnauja Medaną ir aplinkinius žemdirbystės rajonus. Tai svarbiausias uostas Sumatroje (išvežamas palmių aliejus, tabakas, guma, arbata, kava). Veikia kelto linija į Penangą (Malaizija).

## Istorija

Belavanas įkurtas 1890 m., daugiausia tabako eksportui. Čia atvežta daug kinų. 1938 m. tai buvo didžiausias Olandų Rytų Indijų uostas.

## Šaltiniai
Belaja Kalitva

**Belaja Kalitva** () – miestas Rusijoje, Rostovo srityje, prie Šiaurinio Doneco ir Kalitvos upių santakos, 168 km į šiaurės rytus nuo Rostovo. Rajono centras. Geležinkelio stotis prie Donecko–Volgogrado linijos, eina plentas į Volgogradą. Metalurgijos ir aliuminio apdirbimo, maisto pramonė.

## Istorija

1703 m. įkurta kazokų gyvenvietė ***Ust Belokalitvinaja stanica***. Miesto statusas suteiktas 1958 m., Belaja Kalitva tapo svarbiu metalurgijos centru (čia pagaminti pirmieji TSRS tefloniniai indai, gamintos detalės lėktuvams „Buran“).

## Šaltiniai
Bezengio ledynas

**Bezengio ledynas** () arba **Ulučyranas** () – slėninis ledynas Didžiojo Kaukazo kalnuose, Bezengio kalnų rajone (Rusija, Kabardos Balkarija). Ilgis iki 9 km. Apsuptas „Bezengio Sienos“. Duoda pradžią Chulamo Čereko upei (Baksano baseinas).

## Šaltiniai
Bežeckas

**Bežeckas** () – miestas Rusijoje, Tverės srityje, prie Mologos upės (ir jos intako Ostrečinos), 126 km nuo Tverės. Rajono centras. Stotis prie Bologojės–Rybinsko geležinkelio linijos, plentai į Tverę, Vesjegonską, Vyšnij Voločioką, Sonkovą. Žemės ūkio įrengimų (linų kombainų, presavimo mašinų), mašinų (kompresorių, džiovintuvų), tekstilės (linų), maisto (pieno, spirito), statybinių medžiagų (gelžbetonio konstrukcijų) pramonė.

Veikia Bežecko literatūros memorialinis ir krašto muziejus, Kryžiaus Išstatymo cerkvė (1690 m.), Persimainymo cerkvė (1772 m.), Kazanės cerkvė (1775 m.), vienuolyno varpinė (1682 m.), moterų vienuolynas.

## Istorija

1137 m. minima ***Bežeckij Vercho*** (*Бежецкий Верх*) gyvenvietė, buvusi 20 km į šiaurę nuo dabartinio miesto. Buvo Naugardo žemės piatinos centru. 

XIII a. pirmoje pusėje miestą puldinėjo tiek totorių ordos, tiek lietuviai. Dėl šių žemių varžėsi Tverės ir Naugardo kunigaikščiai.

1272 m. gyvenvietę užpuolė ir visiškai sunaikino Tverės kunigaikštis Jaroslavas. Vėlesniais metais šalia Gorodecko pilies ir įtvirtinimų, dabartinio miesto vietoje, ėmė kurtis gyvenvietė, kuri buvo žinoma kaip ***Gorodeckas*** (*Городецк*). XIV a. tapo Maskvos kunigaikštystės valda. 1775 m. suteiktas miesto statusas, 1766 m. grąžintas Bežecko vardas. 1796 m. tapo Tverės gubernijos apskrities centru. 1876 m. miestą pasiekė geležinkelis, Bežeckas tapo svarbiu linų auginimo ir apdirbimo centru.

## Galerija

File:Bezhetsk station.jpg|Geležinkelio stotis
File:Колокольня Введенской церкви.jpg|Vienuolyno varpinė
File:Воздвиженкская церковь г. Бежецк до революции.jpg|Kryžiaus Išstatymo cerkvė XIX a.


## Šaltiniai
Belaja Cholunica

**Belaja Cholunica** () – miestas Rusijoje, Kirovo srityje, 82 km į šiaurės rytus nuo Viatkos, prie Baltosios Cholunicos upės (Viatkos intakas). Rajono centras. Keliai į Slobodskojų, Omutinską, Polomą. Mašinų gamybos pramonė (nuo 1764 m., dabar gamina daugiausia konvejerius). Yra krašto muziejus, kultūros namai, Visų Šventųjų cerkvė (1887 m.).

## Istorija

Gyvenvietė pradėjo kurtis 1764 m. įkūrus ketaus lydimo kombinatą. Buvo patvenkta upė. 1928 m. suteiktas miesto tipo gyvenvietės, 1965 m. – miesto statusas.

## Šaltiniai
Belgaumas

**Belgaumas** arba ***Belgaonas*** (), ***Belagavis*** (, ) – miestas pietinėje Indijoje, Karnatakos šiaurės vakaruose, 154 km nuo Panadžio, Dekano plokščiakalnyje. Yra geležinkelio stotis, plentai į kitus Karnatakos miestus, Goa. Svarbus prekybinis, žemdirbystės, medvilnės auginimo centras. Išvystyta medvilnės, chemijos, maisto pramonė. Yra 1519 m. statytas fortas, keletas hindų šventyklų, džainų šventykla. Belgaumo apylinkės pasižymi vaizdingais kraštovaizdžiais – yra Anši nacionalinis parkas, Dudhsagaro, Gokako, Godčinamalaki, Vadžrapohos kriokliai.

## Istorija

Miestas įkurtas XII a. Ratų dinastijos. 1474 m. užimtas Bahmanio sultonato. Vėliau atiteko Mogolams, bet buvo užimtas marathų. 1818 m. tapo britų valda. Po Indijos nepriklausomybės, dėl miesto kilo konfliktas tarp Karnatakos ir Maharaštros – miestas priskirtas kanadų dominuojamai Karnatakai, nors didesnioji Belgaumo gyventojų dalis yra marathai.

## Šaltiniai
Tony apdovanojimas

**„Tony“ apdovanojimas** (, taip pat žinomas kaip *Antoinette Perry Award for Excellence in Theatre*) – Jungtinėse Amerikos Valstijose teikiami apdovanojimai už įvairius pasiekimus teatre. Apdvonojimuose kasmet renkami geriausi miuziklai ir pjesės, rodomi Brodvėjuje esančiuose teatruose.

Apdovanojimus rengia organizacijos „American Theatre Wing“ ir „The Broadway League“. Apdovanojimai yra teikiami birželio mėnesį kasmet nuo 1947 m. Niujorke. Jie taip pat tiesiogiai transliuojmi per CBS televiziją.

„Tony“ yra laikomas paties aukščiausio lygio apdovanojimu, teikiamu už pasiekimus teatre. Šis apdovanojimas yra lygiavertis „Oskaro“ (kinas), „Grammy“ (muzika) ir „Emmy“ (televizija) apdovanojimams.

## Nominacijos

### Už vaidybą

**Pjesėse:**
* Geriausias pagrindinio aktoriaus pasirodymas pjesėje ()
* Geriausias antraeilo aktoriaus pasirodymas pjesėje ()
* Geriausias pagrindinės aktorės pasirodymas pjesėje ()
* Geriausias antraeilės aktorės pasirodymas pjesėje ()

**Miuzikluose:**
* Geriausias pagrindinio aktoriaus pasirodymas miuzikle ()
* Geriausias antraeilio aktoriaus pasirodymas miuzikle ()
* Geriausias pagrindinės aktorės pasirodymas miuzikle ()
* Geriausias antraeilės aktorės pasirodymas miuzikle ()

### Už pastatymą
**Miuziklų:**
* Geriausias miuziklas ()
* Geriausias miuziklo atnaujinimas ()
* Geriausias miuziklo režisavimas ()
* Geriausias miuziklo žodinis tekstas ()
* Geriausias garso takelis ()
* Geriausias orkestravimas ()
* Geriausia choreografija ()
* Geriausias sceninins miuziklo dizainas ()
* Geriausias miuziklo kostiumų dizainas ()
* Geriausias miuziklo apšvietimo dizainas ()
* Geriausias miuziklo garso dizainas ()

**Pjesių:**
* Geriausia pjesė ()
* Geriausias pjesės atnaujinimas ()
* Geriausias pjesės režisavimas ()
* Geriausias pjesės kostiumų dizainas ()
* Geriausias pjesės sceninins dizainas ()
* Geriausias pjesės apšvietimo dizainas ()
* Geriausias pjesės garso dizainas ()

### Specialios nominacijos
* Regioninis „Tony“ teatro apdovanojimas ()
* Specialus „Tony“ apdovanojimas (už gyvenimo nuopelnus) ()
* „Tony“ apdovanojimas už pasiekimus teatre ()
* Izabelės Stevenson apdovanojimas ()

### Nebeteikiamos nominacijos
* „Tony“ apdovanojimas už geriausią autorių ()
* Geriausias dirigentas ir miuziklo režisierius ()
* „Tony“ apdovanojimas geriausiam atnaujinimui () (dabar atskirai teikiamas už pjeses ir miuziklus)
* „Tony“ apdovanojimas už scenos techniką ()
* Geriausias specialus teatro renginys ()
* Geriausias režisierius () (dabar atskirai teikiamas už pjeses ir miuziklus)

## Nuorodos
* Oficialus „Tony“ apdovanojimų puslapis 
* Organizacijos „American Theatre Wing“ puslapis
* Asociacijos „The Broadway League“ puslapis
Jonas Šurna

**Jonas Šurna** (1865 m. Naujamiesčio parapijoje, Panevėžio rajonas – 1930 m. balandžio 20 d. Deltuvoje, Ukmergės apskritis) – Lietuvos kunigas, švietėjas, visuomenininkas.

## Biografija
Mokėsi Mintaujos gimnazijoje. 1888 m. baigė Kauno Žemaičių kunigų seminariją. 1888 m. sausio 6 d. įšventintas kunigu ir paskirtas vikaru Kauno Šv. Kryžiaus (Karmelitų) bažnyčioje. Paskui buvo Panevėžio Šv. apaštalų Petro ir Povilo bažnyčios vikaras, 1895–1897 m. Pašvitinio (Pakruojo r.) Švč. Trejybės parapijos vikaras. Apie 1897 m. ir vėliau buvo Vandžiogalos (Kauno r.) Švč. Trejybės parapijos klebonas.

Lietuviškos spaudos draudimo laikotarpiu garsėjo lietuviškomis patriotinėmis nuotaikomis. 1897 m. Žemaičių vyskupas Mečislovas Leonardas Paliulionis buvo jį paskyręs Kauno dekanato dekanu, bet 1898 m., Rusijos valdžios spaudžiamas, iš šių pareigų atleido. Iki 1915 m. tarnavo klebonu Šėtos (Kėdainių r.) Švč. Trejybės parapijoje. Čia 1910 m. jis pakrikštijo 4 stačiatikius ir už tai Rusijos valdžios nubaustas 25 rublių bauda. 1916 m. pradžioje – 1918 m. rugpjūčio mėn. Anykščių Šv. Mato parapijos klebonas. Jo iniciatyva laikinais stogeliais užtaisyti Pirmojo pasaulinio karo metais nuversti bažnyčios bokštai.

1917 m. kaip Krikščionių demokratų sąjungos atstovas ir Anykščių klebonas dalyvavo Vilniaus konferencijoje. 1918 m. vasarą Anykščiuose įsteigus „Pavasario“ draugijos kuopą, išrinktas jos pirmininku, tačiau rugpjūtį iš Anykščių parapijos iškeltas į Deltuvą. 1918–1927 m. Deltuvos (Ukmergės r.) Švč. Trejybės parapijos klebonas, nuo 1927 m. šios parapijos altarista. Deltuvoje dalyvavo bendruomenės gyvenime, jo iniciatyva 1925 m. pakeista valsčiaus valdyba. Rūpinosi „Angelo Sargo“ vaikų sąjungos veikla, platino katalikišką spaudą. Palaidotas Deltuvos bažnyčios šventoriuje.

## Nuorodos
* Jonas Šurna Anykštėnų biografijų žinyne